hotchpotch/miracl-hf-unified huggingface dataset:
Vaihtoesteröinti
Vaihtoesteröinti eli transesteröinti on kemiallinen reaktio, jossa esterin orgaaninen ryhmä R vaihdetaan toiseen orgaaniseen ryhmään R" esterin ja alkoholin välisellä reaktiolla. Reaktio vaatii tyypillisesti katalyytikseen hapon tai emäksen. Vaihtoesteröinnillä on synteettisen hienokemianteollisuuden tuotteiden lisäksi useita muitakin tärkeitä sovellutukskohteita muun muassa polymeeri- ja biopolttoaineteollisuudessa.
Vaihtoesteröinti tapahtuu alkoholin ja esterin välisenä reaktiona. Reaktiota katalysoivat sekä hapot että emäkset ja reaktiomekasnismi riippuu käytettävästä katalyytistä. Happokatalyytteinä voidaan käyttää proottisia happoja kuten rikkihappoa, p-tolueenisulfonihappoa tai happamia ioninvaihtoon käytettäviä hartseja tai Lewis-happoja kuten harvinaisten maametallien, sinkin, tinan ja titaanin komplekseja. Vaihtoesteröinnin mekasnimi muistuttaa paljon esterin hydrolyysin mekanismia. Happokatalysoidussa vaihtoesteröinnissä esterin karboksyyliryhmän happiatomi protonoituu, tehden karbonyyliryhmästä elektrofiilisemman. Nukleofiilinen alkoholi reagoi karbonyyliryhmän kanssa muodostaen tetraedrimäisen välivaiheen, joka hajoaa muodostaen uuden esterin ja alkoholin.
Emäskatalysoidussa vaihtoesteröinnissä emäs muodostaa alkoholista nukleofiilisemman alkoksidin. Alkoksidi reagoi esterin karbonyyliryhmän hiiliatomin kanssa muodostaen tetraedrimäisen välivaiheen, joka hajoaa vaihtoiesteröinnin tuotteiksi.
Vaihtoesteröinti on tasapainoreaktio ja hyvän saannon aikaansaamiseksi ja tasapainon ajamiseksi tuotteiden puolelle on usein katalyytin lisäksi käytettävä toisen tuotteen poistamista reaktioseoksesta. Vaihtoesteröitäessä metyyli- ja etyyliestereistä muodostuu alhaisessa lämpötilassa haihtuvaa metanolia tai etanolia, jotka voidaan tislata pois reaktioseoksesta.
Vaihtoesteröinnillä voidaan tuottaa useita estereitä, joita käytetään joko sellaisenaan tai muiden yhdisteiden valmistamiseen. Suuressa mittakaavassa vaihtoesteröintiä käytetään muun muassa polymeeriteollisuudessa, kuten valmistettaessa polyetyleenitereftalaattia dimetyylitereftalaatin ja glykolin välisellä vaihtoesteröinnillä. Menetelmää käytetään myös diolien ja karbonaattiestereiden välisissä reaktioissa, joissa muodostuu polykarbonaatteja.
Vaihtoesteröinti on myös tärkeässä osassa biodieselien valmistusta. Biodieseliä valmistetaan triglyserideistä, joissa glyseroliin on esteröitynyt pitkäketjuisia rasvahappoja. Biodieselin valmistuksessa triglyseridit reagoivat emäksisissä olosuhteissa esimerkiksi natriumhydroksidin katalysoimana muodostaen rasvahappometyyliestereitä, joita käytetään biopolttoaineina. Katalyytteinä voidaan käyttää myös happoja, mutta niiden haittapuolena on usein selvästi emäskatalysoitua reaktiota pienempi reaktionopeus.
Saint-Rémy-de-Provence
Saint-Rémy-de-Provence on kunta Kaakkois-Ranskassa Bouches-du-Rhônen departementissa Provence-Alpes-Côte d’Azurin alueella. Se on ollut asuttuna jo antiikin ajoista lähtien. Kunnan tärkein nähtävyys onkin roomalaisten rakentaman Glanumin kaupungin rauniot.
Malediivien rufiyaa
Malediivien rufiyaa on Malediivien rahayksikkö. Se jakaantuu 100 laariin.
Luukkaansalmen silta
Luukkaansalmen silta on Saimaan syväväylän ylittävä silta Lappeenrannassa.
Silta sijaitsee Kaukaanselän itäpuolella Lauritsalan ja Kaukaan kaupunginosien rajalla olevan Luukkaanniemen ja Hyötiönsaaren välillä. Sillalla kulkee Taipalsaaren Vehkataipaleelle johtava yhdystie 4081 sekä yhdistetty pyörätie ja jalkakäytävä.
Sillan suunnitteli Insinööritoimisto Pontekin Juhani Hyvönen vuonna 1988, ja se rakennettiin vuosina 1988–1989. Se on rakenteeltaan liittopalkkisilta. Sillan pituus on 433 metriä, alituskorkeus 25 metriä ja keskiaukon jännemitta 120 metriä. Silta peruskorjattiin vuonna 2014.
Silta korvasi valmistuessaan Pappilansalmen lossin.
Omnipresent
Omnipresent on yhdysvaltalaisen teknisen death metalin yhtyeen Originin kuudes studioalbumi. Se julkaistiin 4. heinäkuuta 2014 levymerkillä Nuclear Blast.
Albumi ylsi 10. sijalle Billboardin "Top New Artist Albums" -listalla.
Inked in Blood
Inked in Blood on yhdysvaltalaisen death metal -yhtye Obituaryn yhdeksäs studioalbumi. Se julkaistiin 28. lokakuuta 2014 levymerkillä Gibtown Music/Relapse Records.
Topographie des Terrors
Topographie des Terrors (”Terrorin topografia”) on Berliinin keskustassa sijaitseva museo, joka esittelee natsihallinnon hirmutekoja. Se sijaitsee Niederkirchnerstrassen (entinen Prinz-Albrecht-Strasse) ja Wilhelmstrassen varrella Kreuzbergin kaupunginosassa, aivan Potsdamer Platzin lähellä. Samalla paikalla sijaitsi aikanaan SS:n ja Gestapon päämaja. Aivan sen vieressä on taidehistoriaa esittelevä Martin-Gropius-Bau-museo. Museo on toiminut vuodesta 1987 pysyvänä ulkoilmanäyttelynä, mutta vuodesta 2010 alkaen sillä on ollut myös oma näyttelyrakennus.
Museon ulkoilmanäyttely toimii osin katutason alapuolella, ja siihen kuuluu tuhoutuneista rakennuksista säilyneitä perustuksia ja kellaritiloja. Mukana on myös 200 metrin pituinen säilytetty pätkä Berliinin muuria, joka kulki aivan tämän korttelin vierestä. Idea museon perustamisesta syntyi väliaikaiseksi tarkoitetusta näyttelystä, joka järjestettiin vuonna 1987 Berliinin kaupungin 750-vuotisjuhlien yhteydessä. Museota pitää yllä erityinen säätiö, jonka Berliinin kaupungin senaatti perusti tammikuussa 1992 tehdyllä päätöksellä, ja joka aloitti toimintansa huhtikuussa 1995. Säätiön tehtäväksi on määritelty välittää tietoa kansallissosialismista ja sen rikoksista, ja se ylläpitää myös Niederschöneweiden kaupunginosassa toimivaa pakkotyöleirimuseota.
Gestapon, SS:n, RSHA:n ja muiden natsien turvallisuuselinten pahamaineisena päämajana toimi silloinen Prinz-Albrecht-Strasse 8. Rakennukset vaurioituivat toisessa maailmansodassa, ja ne tuhottiin sodan jälkeen. Kylmän sodan aikana paikka jäi Länsi-Berliinin puolelle, mutta aivan rajavyöhykkeen tuntumaan, sillä Berliinin muuri kulki suoraan sen edestä Niederkirchnerstrassea pitkin. Alue jäi pitkäksi aikaa joutomaaksi. Kiinnostus historiallisesti merkittävän paikan museoimiseen alkoi kasvaa 1970-luvulla. Ensimmäinen museohanke peruttiin vuonna 1984, mutta sen sijaan järjestettiin mainittu näyttely vuonna 1987. Suuren suosionsa vuoksi näyttely päätettiin muuttaa pysyväksi. Paikalle aiottiin rakentaa myös ”dokumentaatiokeskukseksi” kutsuttu museorakennus, mutta rakennustyöt keskeytettiin kahden vuoden jälkeen vuonna 1999 kustannussyistä. Hanke käynnistettiin uudella arkkitehtuurikilpailulla vuonna 2005, ja kolmen vuoden rakennustöiden jälkeen Ursula Wilmsin ja Heinz W. Hallmannin suunnittelema näyttelyrakennus avattiin toukokuussa 2010.
Alpro
Alpro on belgialainen elintarvikealan yritys, joka on erikoistunut soijaan perustuviin tuotteisiin. Alpro tuottaa soijasta maitoa, jogurtteja, jälkiruokia, tofua, kermaa ja levitteitä. Niitä myydään tuotemerkeillä Alpro soya ja Provamel. Perustettaessa vuonna 1980 Alpro kuului Vandemoortele nv -konserniin. Se myytiin Dean Foodsille vuonna 2009.
Vuonna 2009 Alprolla oli noin 750 työntekijää, nettomyynti 260 miljoonaa euroa ja viisi tuotantolaitosta Belgiassa, Britanniassa, Ranskassa ja Alankomaissa.
Nurmi
Nurmi yleisnimenä voi tarkoittaa seuraavia:
Ala-Dibangin laakson piirikunta
Ala-Dibangin laakson piirikunta (, ) on yksi Intian Arunachal Pradeshin osavaltion 17 piirikunnasta. Piirikunta rajautuu pohjoisesta Dibangin laakson piirikuntaan, lännestä Ylä-Siangin ja Itä-Siangin piirikuntiin, idästä Lohitin piirikuntaan ja etelästä Assamiin.
Ala-Subansirin piirikunta
Ala-Subansirin piirikunta (, ) on yksi Intian Arunachal Pradeshin osavaltion 17 piirikunnasta. Piirikunta rajautuu pohjoisesta Kurung Kumeyn ja Ylä-Subansirin piirikuntiin, etelästä Papumparen piirikuntaan ja idästä Länsi-Siangin piirikuntaan ja Assamiin.
Anjaw’n piirikunta
Anjaw’n piirikunta (, ) on yksi Intian Arunachal Pradeshin osavaltion 17 piirikunnasta. Piirikunta rajautuu lännestä Lohitin piirikuntaan, etelästä Changlangin piirikuntaan, idästä Myanmariin ja pohjoisesta Kiinaan.
Changlangin piirikunta
Changlangin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu etelästä ja idästä Myanmariin, pohjoisesta Lohitin ja Anjaw’n piirikuntiin ja lännestä Tirapin piirikuntaan ja Assamiin.
Dibangin laakson piirikunta
Dibangin laakson piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu pohjoisesta ja idästä Kiinaan, etelästä Ala-Dibangin laakson piirikuntaan ja lännestä Ylä-Siangin piirikuntaan.
Itä-Kamengin piirikunta
Itä-Kamengn piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu pohjoisesta Kiinaan, etelästä Assamiin, lännestä Länsi-Kamengin piirikuntaan ja idästä Kurung Kumeyn ja Papumparen piirikuntiin.
Itä-Siangin piirikunta
Itä-Siangin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu lännestä Länsi-Siangin piirikuntaan, pohjoisesta Ylä-Siangin piirikuntaan, idästä Ala-Dibangin laakson piirikuntaan ja etelästä Assamiin.
Kurung Kumeyn piirikunta
Kurung Kumeyn piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu koillisesta Ylä-Subansirin piirikuntaan, kaakosta Ala-Subansirin ja Papumparen piirikuntiin, lounaasta Itä-Kamengin piirikuntaan ja luoteesta Kiinaan.
Lohitin piirikunta
Lohitin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu pohjoisesta Ala-Dibangin laakson piirikuntaan, idästä Anjaw’n piirikuntaan, etelästä Changlangin piirikuntaan ja lännestä Assamiin.
Tarascon
Tarascon on kunta Kaakkois-Ranskassa Bouches-du-Rhônen departementissa Provence-Alpes-Côte d’Azurin alueella. Se sijaitsee Rhônejoen varrella. Kunnan huomattavin nähtävyys on sen linna Château de Tarascon, jonka rakennutti Napolin kuningas René d'Anjou 1400-luvun alussa. Kaupungissa oleva Pyhän Martan kirkko ("Église Sainte-Marthe de Tarascon") on omistettu Pyhälle Martalle, joka auttoi legendan mukaan kaupunkilaisia tuhoamaan seudulla kauhua herättäneen lohikäärme Tarasquen.
Kirjailija Alphonse Daudet kirja Tarasconin Tartarin ("Tartarin de Tarascon") on tehnyt kuntaa tunnetuksi.
Länsi-Kamengin piirikunta
Länsi-Kamengin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu pohjoisesta Tawangin piirikuntaan, lännestä Bhutaniin, etelästä Assamiin ja idästä Itä-Kamengin piirikuntaan.
Länsi-Siangin piirikunta
Länsi-Siangin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu pohjoisesta Kiinaan, idästä Ylä-Siangin ja Itä-Siangin piirikuntiin, etelästä Assamiin ja lännestä Ylä-Subansirin ja Ala-Subansirin piirikuntiin.
Papumparen piirikunta
Papumparen piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu etelästä ja idästä Assamiin, lännestä Itä-Kamengin piirikuntaan ja pohjoisesta Kurung Kumeyn ja Ala-Subansirin piirikuntiin.
Tawangin piirikunta
Tawangin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu etelästä ja lännestä Bhutaniin, pohjoisesta Kiinaan ja idästä Länsi-Kamengin piirikuntaan.
Ylä-Siangin piirikunta
Ylä-Siangin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu pohjoisesta Kiinaan, lännestä Länsi-Siangin piirikuntaan, etelästä Itä-Siangin piirikuntaan ja idästä Dibangin laakson ja Ala-Dibangin laakson piirikuntiin.
Ylä-Subansirin piirikunta
Ylä-Subansirin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu pohjoisesta Kiinaan, etelästä Kurung Kumeyn ja Ala-Subansirin piirikuntiin ja idästä Länsi-Siangin piirikuntaan.
São Tomén ja Príncipen dobra
São Tomén ja Príncipen dobra on São Tomén ja Príncipen rahayksikkö, joka on ollut käytössä vuodesta 1977 lähtien. Se jakaantuu 100 cêntimosiin.
Longdingin piirikunta
Longdingin piirikunta () on yksi Intian Arunachal Pradeshin osavaltion 17 piirikunnasta. Se rajautuu pohjoisesta Assamiin, lännestä Nagalandiin, etelästä Myanmariin ja idästä Tirapin piirikuntaan.
Vuonna 2012 perustettu Longding on nuorin Arunachal Pradeshin piirikunnista. Sen alue kuului aikaisemmin Tirapin piirikuntaan.
Tirapin piirikunta
Tirapin piirikunta (, ) on yksi Intian Arunachal Pradeshin osavaltion 17 piirikunnasta. Se rajautuu idästä Changlangin piirikuntaan, pohjoisesta Assamiin, etelästä Myanmariin ja lännestä Longdingin piirikuntaan.
Tirapin piirikunnassa oli vuoden 2011 väestönlaskennassa 111 975 asukasta. Lukema sisältää asukkaat Longdingin piirikunnasta, jonka alue kuului vuoteen 2012 asti Tirapin piirikuntaan.
Ahti Taskinen
Teuvo Ahti Taskinen (s. 31. maaliskuuta 1937 Viipuri) on suomalainen sisustusarkkitehti, joka tunnetaan erityisesti huonekalujen suunnittelijana. Hänen tunnetuin tuotteensa on vuodesta 1979 tuotannossa ollut "Vitriini"-kirjahyllyjärjestelmä.
Ahti Taskinen syntyi Viipurissa taidemaalari Matti Taskisen poikana. Hän valmistui sisustusarkkitehdiksi Taideteollisuusopistosta 1963. Hän työskenteli aluksi Askon kalustesuunnittelijana ja sitten 1960-luvun puolivälissä huonekaluliikeketju Kaluste-Yhtymän taiteellisena johtajana. Vuodesta 1966 hänellä on ollut oma suunnittelutoimisto. Vuosina 1982–1996 hänellä oli Helsingissä myös sisustusmyymälä Proforma Oy.
Vuosina 1970–1978 Taskinen opetti Taideteollisessa korkeakoulussa ja toimi 1976–1978 vierailevana professorina Cincinnatin yliopistossa Yhdysvaltojen Ohiossa.
Ahti Taskinen on suunnitellut huonekaluja muun muassa Askolle, Iskulle, Sopelle, Lepokalustolle, Peem Oy:lle, Myrskylä Oy:lle, Niemen tehtaille, Kalusto-Kolmiolle ja ruotsalaiselle Ulfertsille. Hänen tunnetuimpia suunnittelutöitään ovat Suomen markkinoiden ensimmäinen kulmasohva "Hacienda" (1964), "Igor"-moduulisohva (1966), "Easy"-vuodetuoli (1969), lastenkalusto "Muksu" (Suosituin huonekalu, "Avotakka"-lehti 1978), "Vitriini-" (1979) ja "Collect"-kirjahyllyt (Vuoden huonekalu, Avotakka 1983) ja "Basic"-toimistokalustesarja (1985).
Don’t Care
Don't Care on yhdysvaltalaisen death metal -yhtye Obituaryn EP-levy. Se julkaistiin vuonna 1994 levymerkillä Roadrunner Records.
Loco
Loco on saksalaisen Dj-tuottaja DJ Manianin kappale hänen "Welcome to the Club"-studioalbumilta. Sen julkaisi Zooland Records sekä fyysisenä että digitaalisesti ladattavana singlenä 7. heinäkuuta 2010. Kappaleen on säveltänyt Tony Cornelissen ja tuottanut Manuel "Manian" Reuter sekä Yann Preifer. Kappaleeseen liittyvä virallinen musiikkivideo julkaistiin 28. heinäkuuta 2010. Kappale ei päässyt lainkaan listoille.
Digitaalinen lataus
Kaluste-Yhtymä
Kaluste-Yhtymä Oy oli suomalainen huonekaluliikkeiden ketju, joka perustettiin vuonna 1959 ja lakkautettiin vuonna 1991, jolloin useimmat siihen kuuluneet liikkeet jatkoivat yhteistyötään kansainvälisen Europa Möbel -ketjun jäseninä.
Kaluste-Yhtymä perustettiin parantamaan yksityisten huonekaluliikkeiden ja huonekaluvalmistajien kilpailukykyä Askon ja Iskun omia myymälöitä ja kaupan keskusliikkeiden kalustemyymälöitä (kuten OTK-laista Sotkaa) vastaan tehostamalla ostotoimintaa ja markkinointia.
Suurimmillaan 1960-luvun lopulla Kaluste-Yhtymään kuului satakunta huonekaluliikettä ja parikymmentä valmistajaa, muun muassa Sopenkorpi Oy, Lepokalusto Oy, Loppi Oy, Myrskylä Oy, Tuomikaluste, Jalmari Vaara ja Peem Oy. 1970-luvun puolivälissä ketjuun kuului 22 suurta kalustehallia, 16 keskikokoista myymälää ja kymmenkunta pientä huonekalukauppaa, ja niiden yhteiseksi markkinaosuudeksi arveltiin 30 prosenttia.
Xonia
Xonia, oikealta nimeltään Loredana Sachelaru, (s. 25. kesäkuuta 1989) on romanialainen laulaja, lauluntekijä, näyttelijä ja tanssija. Hän syntyi Australian Melbournessa romanialaisvanhemmille. Edistääkseen uraansa hän otti nuorena ”Xonian” kutsumanimekseen.
Islam: Taskusanakirja
Islam: Taskusanakirja on vuonna 2001 ilmestynyt Jaakko Hämeen-Anttilan lyhyt tietokirja islamista. Teoksen kustansi Basam Books ja sen on ensimmäinen suomenkielinen hakuteos islamista.
Sanakirja syntyi Hämeen-Anttilan mukaan nopeasti syyskuun 11. päivän iskujen jälkeen täyttämään epätietoisuutta islamia koskevien termien suhteen. Sanakirja sisältää 37 islamilaista termiä lyhyesti selitettynä ja yksitoista artikkelia islamin keskeisistä aihepiireistä. Myöhemmin Hämeen-Anttila on julkaissut laajemman "Islamin käsikirjan".
Batman (vuoden 1966 elokuva)
Batman on vuonna 1966 julkaistu supersankarielokuva, joka perustuu samannimiseen televisiosarjaan. Elokuva on ensimmäinen Batmanistä tehty elokuva.
Elokuvalla on Rotten Tomatoes-sivustolla 80 prosentin arvosana.
Molkenmarkt
Molkenmarkt on Berliinin kaupungin vanhin aukio. Se sijaitsee keskiaikaisen Nikolaiviertelin korttelin itäpuolella. Molkenmarktilla käytiin kauppaa jo 1200-luvun alussa, siis ennen kuin Berliinin kaupungista on edes mainintoja asiakirjoissa. Se menetti kuitenkin jo 1200-luvun lopussa kaupungin johtavan kauppapaikan aseman Neue Marktille eli uudelle torille, joka syntyi St. Marienkirchen luo. Aukion nimi oli pitkään Olde Markt eli Vanha tori, mutta 1600-luvun lopulla sitä alettiin kutsumaan Molkenmarktiksi. Nimi tulee luultavasti alasaksan myllyä tarkoittavasta sanasta "Mollen" ja liittyy siten läheiseen Mühlendammiin.
Molkenmarktin ympärille rakennettiin 1700-luvulla useita hienoja kaupunkitaloja, joista on kuitenkin jäljellä enää vain Schwerinin palatsi (Molkenmarkt 3). Muut purettiin 1930-luvulla Mühlendammin levennyksen tieltä tai ne tuhoutuivat sodassa. Aukio sai nykyisen hahmonsa 1960-luvun liikennejärjestelyjen seurauksena.
Lappajärven Osuuspankki
Lappajärven Osuuspankki on POP Pankki -ryhmittymään kuuluva osuuspankki. Pankin kotipaikka on Lappajärvellä ja toiminta-alue Pohjanmaalla sekä pääkaupunkiseudulla.
Lappajärven Osuuspankilla on kolme konttoria, joista yksi sijaitsee Helsingissä ja kaksi Lappajärvellä. Pankin asiakaskunta koostuu pääasiassa yksityishenkilöistä ja pienyrityksistä. Pankilla on noin 6 000 asiakasta ja noin 2 000 jäsentä.
Pankin konserniin kuuluvat emoyhtiö Lappajärven Osuuspankin lisäksi tytäryhtiöt "Kiinteistö Oy Lappop" ja "Koy Pennipuu".
Lappajärven Osuuskassa perustettiin vuonna 1924 Tarvolassa, Lappajärven Kirkonkylään toiminta muutti vuonna 1945.
Sope
Sope Oy on Lahdessa toimiva suomalainen huonekaluvalmistaja, joka on erikoistunut sohvien ja kirjahyllyjen valmistukseen. Yrityksen oma myymälä Huonekaluliike Sope Oy toimii Helsingin Malmilla. Kolmas ryhmän yhtiö on sohvatuotantoon erikoistunut Sope Verhoomo Oy.
Puusepäntehdas Sopenkorpi Oy:n perusti Lahden Rautateollisuus Oy vuonna 1945 voidakseen testata ja kehittää puuntyöstökoneitaan. Yrityksen nimi tuli tehtaan sijaintipaikasta Lahden Sopenkorven teollisuusalueella. Tuotteina oli aluksi puusta ja metallista valmistettuja kotikonttori ja laitoskalusteita sekä radio- ja televisiolaatikoita.
Vuonna 1954 huonekalutehtaalle perustettiin markkinointiyhtiö Sopekaluste Oy. Molemmat yhtiöt fuusioitiin emoyhtiöön vuonna 1960, kunnes vuonna 1990 huonekaluteollisuus yhtiöitettiin jälleen nimellä Sope Interior Oy.
Vuonna 1954 Sopenkorpi oli kasvanut Suomen viidenneksi suurimmaksi puusepänyritykseksi. Kymmentä vuotta myöhemmin sen sijoitus oli yhdeksäs. Sopenkorpi oli mukana 1959 perustetussa huonekalualan kauppaketjussa Kaluste-Yhtymä.
1960–1980-luvuilla Sopenkorven tuotanto oli laajimmillaan, ja yritys tunnettiin muun muassa Nastolan tehtaalla valmistetuista mäntyisistä talonpoikaistyylisistä ruokailuryhmistään "Jukola" ja "Impivaara" sekä vuodesta 1971 aina 1990-luvulle tuotannossa pysyneestä konservatiivisesta "Tower"-sohvakalustosta. Kodinkalusteiden ohella yritys on tehnyt paljon hotellien, kirjastojen, matkustajalaivojen ja konserttisalien kalustuksia, Vuonna 1984 Sopenkorpi osti Stockmannilta Keravan Puusepäntehtaan.
Raute myi Sope Interior Oy:n ennen listautumistaan pörssiin 1994. Tuolloin työntekijöitä oli noin 120 ja liikevaihtoa noin 5 miljoonaa euroa.
Uuden omistajan Eero Salosen johtama Sope oli 2000-luvun puolivälissä yrityssaneerauksessa. Ennen sitä liikevaihto oli pudonnut kolmeen miljoonaan euroon ja henkilöstö 30:een. 2010-luvulla Sope on taas tehnyt niukasti voitollista tulosta.
Aleksei Aladin
Aleksei Fjodorovitš Aladin ( 15. maaliskuuta 1873 Novikovka, Stavropolin ujesti, Simbirskin kuvernementti, Venäjä – 30. kesäkuuta 1927 Lontoo, Englanti) oli venäläinen poliitikko trudovikkiryhmästä Venäjän ensimmäisessä duumassa. Aladin oli yksi tämän itseään raskaalla työllään elättävien ryhmän perustajista Venäjän keisarikunnan ensimmäisessä valtakunnanduumassa 1906.
Aladin oli talonpoikaista sukujuurta. Hän pääsi opiskelemaan Simbirskin kymnaasiin ja Kazanin yliopistoon opiskelemaan lääketiedettä ja luonnontieteitä. Hänet pidätettiin poliittisen agitaation vuoksi ja karkotettiin Arkangeliin, josta pakeni Länsi-Eurooppaan 1897. Hän kävi Belgiassa ja Ranskassa, jossa elätti itsensä teollisuustyöllä sekä Lontoossa, jossa opetti venäjän kieltä.
Vuonna 1905 Aladin palasi Venäjälle ja tuli valituksi kansanedustajaksi. Pietarissa hän oli perustamassa noin satapäistä trudovikkien parlamenttiryhmää, jonka johtohahmona hän oli.
Aladin palasi länteen, jossa toimi kirjeenvaihtajana ja toimittajana. Hän kävi vuonna 1917 Venäjällä, vaikka hänellä ei ollut siihen lupaa. Venäjän sisällissodassa 1918–1922 hän toimi valkoisten puolella Etelä-Venäjällä brittiläisten palkkajoukkojen alikapteenina Novorossiiskissa ja Krimillä, jossa poistui maasta pysyvästi.
Bonum Pankki
Bonum Pankki Oyj on liikepankki, joka toimii POP Pankki -ryhmän keskusluottolaitoksena. Pankin omistaa "POP Pankkiliitto osk".
Keskusluottolaitoksena toimimisen lisäksi Bonum Pankki hoitaa POP Pankkien maksukorttipalveluita.
Bonum Pankki on perustettu entisen maksulaitoksen "ACH Finland Oy":n pohjalle.
Bonum Pankki aloitti pankkitoiminnan 4. elokuuta 2014. POP Pankkien keskusluottolaitostoiminnot siirtyivät Aktia Pankilta Bonum Pankin hoidettaviksi helmikuussa 2015.
Syksy Räsänen
Syksy Räsänen (alk. Jukka Räsänen, s. 22. marraskuuta 1973 Helsinki) on suomalainen kosmologi ja kansalaisaktivisti, joka toimii teoreettisen fysiikan lehtorina Helsingin yliopistossa. Hänet kutsuttiin lehtoriksi vuonna 2010, kun teoreettisen fysiikan professori Kari Enqvist nimitettiin akatemiaprofessoriksi. Räsänen on tullut tunnetuksi myös kansantajuisista kosmologiaa käsittelevistä blogikirjoituksistaan ja kolumneistaan.
Räsänen opiskeli teoreettista fysiikkaa Helsingin yliopistossa 1990-luvulla ja väitteli tohtoriksi 2002. Tämän jälkeen hän vietti kahdeksan vuotta ulkomaisissa yliopistoissa ja tutkimuslaitoksissa. Räsänen toimi tutkijana Oxfordin yliopistossa 2002–2005, Euroopan hiukkasfysiikan tutkimuskeskus CERN:ssä 2005–2007, Geneven yliopistossa 2007–2009 sekä sen jälkeen vierailevana tutkijana muun muassa Annecyn LAPTH-tutkimuslaitoksessa Ranskassa, jonka jälkeen hän palasi lehtoriksi Helsingin yliopistoon.
Räsänen kirjoittaa blogia Tähtitieteellisen yhdistyksen Ursan kotisivuille sekä toimii Helsingin Sanomien tiedesivujen kolumnistina. Toukokuuhun 2013 saakka Räsänen kirjoitti "Maailmankaikkeutta etsimässä" -nimistä blogia Tiede-lehden verkkosivuille, mutta lopetti sen pitämisen kyllästyttyään lehden julkaisemiin Marko Hamilon kirjoituksiin, joita Räsänen piti näennäisesti skepsismiä edustavina ja oikeistopopulistisina. Räsäsen mukaan hänen faktoihin pohjautuvat blogitekstinsä voivat harhauttaa ihmiset luulemaan, että myös Hamilon poliittisia näkemyksiä esittelevät kirjoitukset olisivat tiedettä.
Räsänen on tunnettu maailmankaikkeuden kiihtyvää laajenemista koskevasta tutkimuksestaan. Hän oli 2000-luvun alussa maailman ensimmäisiä tutkijoita, joka ryhtyi etsimään kiihtyvän laajenemisen syytä maailmankaikkeuden keskelle muodostuneista tyhjemmistä alueista eli niin sanotuista onkaloista. Räsäsen mukaan laajeneminen on onkaloissa nopeampaa kuin galaksijoukkojen läheisyydessä ja näiden tyhjien onkaloiden kasvu saa maailmankaikkeuden keskimääräisen laajenemisen kiihtymään. Tämä selittäisi kiihtyvän laajenemisen ilman oletetun pimeän energian olemassaoloa. Räsäsen valtavirrasta poikkeavaa teoriaa ovat esitelleet muun muassa amerikkalaiset tiedelehdet New Scientist ja Scientific American. Hän esitteli oman mallinsa ensimmäistä kertaa julkisuudessa keväällä 2007.
Räsänen on aktiivisesti mukana muun muassa palestiinalaisten oikeuksia ajavan ICAHD-järjestön toiminnassa. Hän on osallistunut Suomessa useisiin mielenosoituksiin, Räsänen oli esimerkiksi heinäkuussa 2014 puhumassa Eduskuntatalon edessä järjestetyssä mielenosoituksessa, joka vastusti Israelin tekemää Gazan hyökkäystä. Lisäksi hän on osallistunut Palestiinassa Israelin joukkojen tuhoamien asuintalojen jälleenrakennukseen. Räsänen on myös kertonut lahjoittavansa lähes puolet vuosituloistaan erilaisille järjestöille, kuten Electronic Intifadalle ja Wikileaksille.
Räsänen on käsikirjoittanut Tanssiteatteri Hurjaruuthissa marraskuussa 2013 ensi-iltaan tulleen "Talvisirkus Kosmos" -nimisen esityksen yhdessä sveitsiläisen Daviden Giovanzanan kanssa. Hän on myös kertonut kirjoittavansa lastenkirjaa.
Tongan paʻanga
Tongan paʻanga on Tongan rahayksikkö, joka on sidottu Australian, Uuden-Seelannin ja Yhdysvaltain dollariin sekä Japanin jeniin. Se jakaantuu 100 sentiin. Myös hauta (1 hau = 100 paʻanga) käytetään.
Lesothon loti
Lesothon loti on Lesothon rahayksikkö. Se jakaantuu 100 senteen.
Dihydropyraani
Dihydropyraani (CHO) on tyydyttymätön heterosyklinen eetteri. Yhdistettä käytetään orgaanisissa synteeseissä.
Dihydropyraani on huoneenlämpötilassa väritöntä nestettä. Yhdiste liukenee veteen ja polaarisiin orgaanisiin liuottimiin kuten etanoliin. Dihydropyraani voidaan pelkistää vedyttämällä tetrahydropyraaniksi.
Dihydropyraania valmistetaan tyypillisimmin lähtemällä tetrahydrofurfuryylialkoholista. Tetrahydrofurfuryylialkoholi reagoi kuumennettaessa 250–350 °C:n lämpötilassa muodostaen dihydropyraania. Katalyyttinä prosessissa käytetään alumiinioksidia tai alumiinioksidia, jota on seostettu fosforipentoksidilla tai metallioksideilla kuten titaanidioksidilla, divanadiinipentoksidilla tai molybdeenitrioksidilla. Toinen tapa valmistaa yhdistettä on 1,5-dihydroksipentaanin kuumennus kobolttioksalaatin toimiessa katalyyttinä.
Dihydropyraania käytetään avoketjuisten 1,5-difunktionalisoitujen orgaanisten yhdisteiden synteeseissä. Tärkein käyttökohde on kuitenkin toimia alkoholien, fenolien ja tiolien suojaryhmänä. Happamissa olosuhteissa dihydropyraani reagoi näiden kanssa muodostaen tetrahydropyranyylieetterin, joka on stabiili emäksisissä olosuhteissa eikä reagoi nukleofiilien kuten organometalliyhdisteiden kanssa. Optisesti aktiivisten kiraalisten alkoholien suojaamiseen dihydropyraani soveltuu huonommin, koska tällöin tyypillisesti muodostuu diastereomeerien seos. Suojaryhmä voidaan poistaa happojen avulla.
Sindžarin vuoristo
Sindžarin vuoristo sijaisee Luoteis-Irakissa Ninawan maakunnassa lähellä Sindžarin kaupunkia. Alueella asuu lähinnä jesidejä, joiden mukaan Raamatussa mainittu Nooan arkki asettui vuoren korkeimmalle kohdalle.
Isis-järjestön elokuussa 2014 tekemän hyökkäyksen aikana kymmeniätuhansia jesidejä pakeni vuorille, jossa he ovat vailla vettä ja ravintoa.
Pamiers
Pamiers on kunta Lounais-Ranskassa Ariègen departementissa Midi-Pyrénées'n alueella. Se on departementin väkirikkain kunta ja sijaitsee Ariège-joen varrella. Kunnan nähtävyyksiä ovat Saint Antonin katedraali ("Cathédrale Saint-Antonin de Pamiers") sekä torni "Cordeliers de Pamiers".
Lappeenrannan Uutiset
Lappeenrannan Uutiset oli Lappeenrannassa vuosina 1885–1898 ilmestynyt sanomalehti.
Carl Gustaf Swanin perustama "Lappeenrannan Uutiset" oli kaupungin ensimmäinen sanomalehti. Se painettiin aluksi Viipurissa, kunnes vuonna 1888 Swan hankki Lappeenrantaan ensimmäisen kirjapainon. Lehti oli linjaltaan suomenmielinen ja kiinnitti erityistä huomiota kansanvalistukseen. Vuonna 1897 Swan myi "Lappeenrannan Uutiset" "Itä-Suomen Sanomien" omistajille, mutta jatkoi vielä vuoden ajan lehden päätoimittajana. Myöhemmin uudet omistajat yhdistivät sen paremmin menestyneisiin "Itä-Suomen Sanomiin".
Lehti ilmestyi aluksi kahdesti, vuosina 1890–1891 kolmesti ja vuodesta 1892 jälleen kahdesti viikossa. Sen levikki oli 600 kappaletta vuonna 1898. Päätoimittajana työskenteli Carl Gustaf Swan ja vuoden 1898 lopulla Kaarlo Forsgren (Korpilahti).
Keski-Suomen Sanomat
Keski-Suomen Sanomat oli Jyväskylässä vuosina 1910–1913 ilmestynyt sanomalehti.
Nuorsuomalaisen puolueen vasemmisto perusti "Keski-Suomen Sanomat" puolueen oikeiston käsiin joutuneen "Keski-Suomen" vastapainoksi. Lehti ei juurikaan poikennut "Keski-Suomesta", ja vuoden 1913 lopussa se yhdistettiin kilpailijaansa. Kolmesti viikossa ilmestyneen lehden päätoimittajana työskenteli Kaarlo Kytömaa.
Le Mas-d’Azil
Le Mas-d’Azil on kunta Lounais-Ranskassa Ariègen departementissa Midi-Pyrénées’n alueella. Se on ollut keskiajalla linnoitettu kaupunki. Parhaiten kunta tunnetaan suuresta luolasta, jossa kehittyi Azilin kulttuuri noin 12000 – 9500 vuotta eaa. Luola on ainoa Euroopassa, jonka läpi kulkee maantie.
Ruotsalainen hetki
Ruotsalainen hetki on vuonna 2014 ensi-iltansa saanut Hannu-Pekka Björkmanin, Minna Haapkylän, Teemu Kaskisen, Elina Knihtilän ja Tommi Korpelan tekemä elokuva.
Iskelmälaulaja Kari Lampikallion (Tommi Korpela) etelänlomalle lähtöä hidastaa kaksi asiaa: auton takakontissa viruva, ruumista muistuttava mattokäärö ja mustasukkainen psykopaattivaimo Sonja (Minna Haapkylä). Kari kutsuu apuun vanhat bändikaverit, jotka hänen epäonnekseen ovat odottaneet kaksikymmentä vuotta, että saisivat jälleen osansa Karista.
Lähde
Coulee Region Chill
Coulee Region Chill on yhdysvaltalainen juniorijääkiekkojoukkue, jonka kotikaupunki on Onalaska Wisconsinista. Region Chill pelaa tällä hetkellä North American Hockey Leaguen keskilännen divisioonassa, ja joukkueen kotiareena on Onalaska OmniCenter.
Putoavan tähden prinsessa
Putoavan tähden prinsessa on Anni Nupposen toinen fantasiaromaani, joka ilmestyi Vaskikirjojen kustantamana 2013.
Rama II (romaani)
Rama II on Arthur C. Clarken ja Gentry Leen kirjoittama tieteisromaani vuodelta 1989. Sen on suomentanut Pekka Markkula ja julkaissut Kirjayhtymä vuonna 1991. Teos on jatko-osa kirjalle "Uhka avaruudesta" (engl. "Rendezvous with Rama").
Fairbanks Ice Dogs
Fairbanks Ice Dogs on yhdysvaltalainen juniorijääkiekkojoukkue, jonka kotikaupunki on Fairbanks Alaskasta. Ice Dogs pelaa tällä hetkellä North American Hockey Leaguen keskilännen divisioonassa, ja joukkueen kotiareena on Big Dipper Ice Arena.
Jump (Alien Cutin kappale)
Jump on italialaisen DJ-duo Alien Cutin kappale, jolla vierailee myös italialaisartisti Renèe. Sen julkaisi Dance And Love S.R.L. digitaalisesti ladattavana singlenä 29. heinäkuuta 2014. Kappaleeseen liittyvä virallinen musiikkivideo julkaistiin 23. heinäkuuta 2014. Kappale on onnistunut pääsemään kotimaassaan listoille.
Digitaalinen lataus
Luettelo Nobelin rauhanpalkinnon saaneista
Tämä on luettelo Nobelin rauhanpalkinnon saaneista. Luettelo on kronologinen.
Luettelo Nobelin taloustieteen palkinnon saaneista
Tämä on luettelo Nobelin taloustieteen palkinnon saaneista
Luettelo Nobelin fysiikanpalkinnon saaneista
Tämä on luettelo Nobelin fysiikanpalkinnon saaneista.
Kenai River Brown Bears
Kenai River Brown Bears on yhdysvaltalainen juniorijääkiekkojoukkue, jonka kotikaupunki on Soldotna Alaskasta. Brown Bears pelaa tällä hetkellä North American Hockey Leaguen keskilännen divisioonassa, ja joukkueen kotiareena on Soldotna Sports Center.
Kobi Oshrat
Kobi Oshrat (s. 15. heinäkuuta 1944) on israelilainen säveltäjä ja kapellimestari. Hän sävelsi vuoden 1979 Eurovision laulukilpailun voittokappaleen ”Hallelujah” ja toimi myös esityksen kapellimestarina. Hän oli myös Israelin vuosien 1985 ja 1992 euroviisukappaleiden säveltäjä ja kapellimestari sekä toimi maansa kapellimestarina vuosina 1987 ja 1991.
Luettelo Nobelin kemianpalkinnon saaneista
Tämä on luettelo Nobelin kemianpalkinnon saaneista henkilöistä. Luettelo on kronologinen.
Luettelo Nobelin fysiologian tai lääketieteen palkinnon saaneista
Tämä on luettelo Nobelin fysiologian tai lääketieteen palkinnon saaneista. Luettelo on kronologinen.
Fernando Paggi
Fernando Paggi (3. heinäkuuta 1915 - 14. tammikuuta 1973) oli sveitsiläinen muusikko ja kapellimestari. Hän johti Radio Monte Cenerin orkesteria ja toimi vuoden 1956 kaikkien aikojen ensimmäisten euroviisujen avaus- ja väliaikanumeroiden kapellimestarina sekä johti Sveitsin, Saksan ja Alakomaiden kappaleet. Koska Sveitsi voitti kilpailun, on hän myös kaikkien aikojen ensimmäinen kilpailun voittoesityksen kapellimestari. Paggi toimi Sveitsin kapellimestarina euroviisuissa myös vuosina 1961 ja 1964.
Luettelo Nobelin kirjallisuuspalkinnon saaneista
Tämä on luettelo Nobelin kirjallisuuspalkinnon saaneista. Luettelo on kronologinen.
Nobelin kirjallisuuspalkinnon vuosien 1901 ja 2017 välillä saaneet 114 henkilöä ovat kirjoittaneet seuraavilla kielillä:
Rabindranath Tagore (Nobelin kirjallisuuspalkinto 1913) kirjoitti bengaliksi ja englanniksi, Samuel Beckett (Nobelin kirjallisuuspalkinto 1969) kirjoitti ranskaksi ja englanniksi ja Joseph Brodsky (Nobelin kirjallisuuspalkinto 1987) kirjoitti runoutta venäjäksi ja proosaa englanniksi. Nämä kolme Nobelin saanutta henkilöä on laskettu bengalin, ranskan ja venäjän alle, siinä järjestyksessä.
Tykkimäki Aquapark
Tykkimäki Aquapark on vuonna 2014 Tykkimäen Huvipuiston ja Campingin yhteyteen avattu vesipuisto Kouvolassa. Aquaparkista löytyy viisi isoa vesiliukumäkeä, kolme erilaista vesiallasta, Ravintola Loiske sekä Rantakioski. Kaikki isot liukumäet lähtevät 9,1m korkeasta tornista ja päättyvät niin sanottuihin "aqua catch" -altaisiin uima-altaiden rauhoittamiseksi ja törmäyksien välttämiseksi. Tornista lähtevät liukumäet ovat rengasliukumäki Typhoon Tunnel, skeittirengasliukumäki Pendulum, putkiliukumäki Thunder Tunnel, avoliukumäki Bodyslide ja 4-ratainen mattoliukumäki Multilane. Allasalueita Aquaparkissa on kolme: yksi täyspitkä uima-allas, iso lasten teemoitettu vesileikkiallas Water Play ja pienempien lasten kahluuallas Spray Park.
Alun perin Tykkimäen piti rakentaa vesipuisto yhdessä Jukupark Oy:n kanssa, ja se piti avata kesäksi 2013. Jukupark kuitenkin vetäytyi hankkeesta edelliskesän huonon tuloksensa vuoksi.
Augusto Algueró
Augusto Algueró (23. helmikuuta 1934, Barcelona – 16. tammikuuta 2011, Torremolinos) oli espanjalainen sovittaja, säveltäjä ja musiikillinen johtaja. Algueró opiskeli sekä musiikkia että lääketiedettä. Hänen suosituimpia sävellyksiään olivat "Penélope" (Joan Manuel Serrat), "Noelia" (Nino Bravo), "Tómbola" (Marisol) ja "La chica ye-ye" (Concha Velasco). Yhteensä hän sävelsi yli 500 kappaletta ja kirjoitti noin 200 partituuria elokuviin ja televisioon.
Algueró toimi vuoden 1969 euroviisujen kapellimestarina, sekä johti Espanjan voittokappaleen ja Luxembourgin kappaleen.
Algoeró kuoli kotonaan Torremolinosissa sydäninfarktiin 76-vuotiaana.
M/S Isosaari
M/S Isosaari (ent. M/S Aspö) on laiva, joka liikennöi reittiä Helsinki - Isosaari. Sillä liikennöi Suomen Saaristokuljetus.
Aluksen pituus on 44 metriä, leveys 9,9 metriä ja matkanopeus 11,5 solmua. Matkustajapaikkoja on 275. Alus on hankittu yrityksen käyttöön toukokuussa 2018. M/s Isosaari risteilee nimensä mukaisesti Helsingin Kauppatorilta ulkosaariston helmeen Isosaareen ja toimii kesäsesonkina majoitusyksikkönä Isosaaressa. Aluksella on 80-paikkainen ravintola ja kaksi isoa aurinkokantta huikeilla näköaloilla. Hyttejä on 19 (matkustajille 17 kpl ja päällystölle 2 kpl) ja makuupaikkoja yhteensä 50 henkilölle.
Alusta vuokrataan myös tilausristeilyille enintään 275 hengen ympärivuotisesti. Alus on pääkaupunkiseudun suurin saaristolaislautta, vakaa ja turvallinen merten kyntäjä. Talvikaudella alus toimii hotellilaivana, ravintolana ja yrityksen toimipisteenä Helsingissä.
Alukselta löytyvät fasiliteetit laajasti kuten useita WC-tiloja, inva-WC ja esimerkiksi omat saunatilat sekä naisille että miehille. Alus on TRAFI:n katsastama kauppa-alus kotimaan liikennealueelle II.
Ruostelakkiorneero
Ruostelakkiorneero ("Synallaxis cabanisi") on orneeroiden heimoon kuuluva varpuslintu.
Ruostelakkiorneeroa tavataan Boliviassa, Brasiliassa ja Perussa. Lajia on kuvattu melko yleiseksi, mutta sitä uhkaa elinympäristöjen tuhoutuminen. Se on luokiteltu silmälläpidettäväksi.
Kosteikko-orneero
Kosteikko-orneero ("Synallaxis gujanensis") on orneeroiden heimoon kuuluva varpuslintu.
Kosteikko-orneeroa tavataan laajalla alueella Etelä-Amerikan pohjoisosissa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Luettelo Pariisin Kevään kappaleista
Pariisin Kevät on suomalainen Arto Tuunelan vuonna 2006 perustama yhtye. Se sai alkunsa Tuunelan sooloprojektina. Yhtye julkaisi ensimmäisen albuminsa "Meteoriitti" vuonna 2008. Suurimman osan kappaleista sävelsi ja sanoitti Tuunela nimellä Arthur Tunes. Toinen albumi "Astronautti" julkaistiin vuonna 2010. Tuunela teki kaikki kappaleet lukuun ottamatta yhtä. Kolmas albumi "Kaikki on satua" ilmestyi vuonna 2012 ja neljäs "Jossain on tie ulos" seuraavana vuonna. Näiden albumien kappaleiden tekijöiksi on merkitty koko yhtye Tuunelan sijaan. Yhtye levytti Eppu Normaalin kappaleen ”Pimeyden tango” vuoden 2014 tribuuttialbumille "Eput rautaa". Yhtyeen viides albumi "Musta laatikko" julkaistiin vuonna 2015.
Ohessa luettelo yhtyeen levyttämistä kappaleista. Luettelo on aakkosjärjestyksessä.
Nebwy (farao)
Nebwy (myös mahdollisesti Dju) oli esidynastinen faarao, joka hallitsi Ala-Egyptissä. Hän on tutkijoiden mukaan saattanut hallita 32. vuosisadalla eaa . Hänen nimensä merkityksestä on epävarmuutta, minkä vuoksi hänestä tutkijoiden keskuudessa käytetään pääasiassa nimeä "Double Falcon". Hänen hallitusaikansa pituus on tuntematon.
Vuonna 1910 egyptologi MJ Clédat löysi ensimmäiset todisteet kuningas Double Falconista. Seuraavan todistus Double Falconista löydettiin 1912 aikana Hermann Junkerin kaivauksilla.
Double Falconin nimellä on ainutlaatuinen ulkoasu ja kokoonpano. Ensinnäkin, se oli pitkään löytyneistä serekh-nimistä ainoa, jonka päällä on kaksi Horus haukkaa vastakkain. Kaksi haukkaa saattavat edustaa Ala-Egyptiä ja Siinaita, koska näyttää siltä, ​​että Double Falcon hallitsi molempia alueita.
Dreyer uskoo, että haukat voisi tarkoittaa esim. "vieraisiin maihin merkitty" ja lukee nimen "Dju" (dw). Sen sijaan van den Brink lukee nimen "Nebwy" (nb.wy) joka tarkoittaisi "kahta herraa", ja näkee samankaltaisuuksia paljon aikaisemmassa Cosmetic paletessa, joka on esillä Barbier-Mueller Museumissa.
Perunpöyhijäorneero
Perunpöyhijäorneero ("Synallaxis maranonica") on orneeroiden heimoon kuuluva varpuslintu.
Perunpöyhijäorneeroa tavataan Perun luoteisosissa ja Ecuadorin eteläosissa. Lajin kannaksi on arvioitu 10 000–19 999 yksilöä. Lajin levinneisyysalue on pieni, ja sitä uhkaa elinympäristöjen tuhoutuminen. Se on luokiteltu äärimmäisen uhanalaiseksi.
Keltarintaorneero
Keltarintaorneero ("Synallaxis albilora") on orneeroiden heimoon kuuluva varpuslintu.
Keltarintaorneeroa tavataan Boliviassa, Brasiliassa ja Paraguayssa. Lajia on kuvattu yleiseksi, ja sen kanta on vakaa. Se on luokiteltu elinvoimaiseksi.
Ruusuvatsaorneero
Ruusuvatsaorneero ("Synallaxis zimmeri") on orneeroiden heimoon kuuluva varpuslintu.
Ruusuvatsaorneeroa tavataan pienellä alueella Perussa. Lajin kannaksi arvioidaan 1 000–2 499 yksilöä. Laji on luokiteltu erittäin uhanalaiseksi, koska sen levinneisyysalue ja kanta ovat pienet, ja koska sitä uhkaa elinympäristöjen tuhoutuminen.
Tuomas Kaukolahti
Tuomas Kaukolahti (s. 6. toukokuuta 1994) on suomalainen kolmiloikkaaja. Hän edustaa vantaalaista Kenttäurheilijat-58 seuraa ja häntä valmentaa Pekka Nurmi.
Kuopion Kalevan kisoissa 2014 Kaukolahti saavutti hopeaa kolmiloikassa tuloksella 15,72. Porin Kalevan kisoissa 2015 hän hyppäsi myös hopealle tuloksella 15,73. Oulun Kalevan kisoissa 2016 Kaukolahti voitti ensimmäisen Suomen-mestaruutensa tuloksella 16,24. Se on myös Kaukolahden ennätys. Seinäjoen Kalevan kisoissa 2017 Kaukolahti hyppäsi hopealle myötätuulituloksella 16,30. Viestijuoksun SM-kilpailuissa Kaukolahti voitti 4 × 400 metrin viestijuoksussa kultaa vuonna 2017 ja pronssia vuonna 2016. Sisäratojen SM-kilpailuissa hän on saavuttanut hopeaa vuonna 2017 halliennätyksellään 16,00 ja pronssia vuonna 2015.
Kaukolahti sijoittui viidenneksi alle 20-vuotiaiden EM-kilpailuissa 2013 ja kymmenenneksi alle 23-vuotiaiden EM-kilpailuissa 2015. Hän on kilpaillut aikuisten maaotteluissa vuodesta 2014 sijoittuen parhaimmillaan toiseksi.
Pikkupöyhijäorneero
Pikkupöyhijäorneero ("Synallaxis stictothorax") on orneeroiden heimoon kuuluva varpuslintu.
Pikkupöyhijäorneeroa tavataan Ecuadorissa ja Perussa. Lajia on kuvattu yleiseksi, ja sen kanta on vakaa. Se on luokiteltu elinvoimaiseksi.
Lilangeni
Swazimaan lilangeni puhekielessä ("emalangeni") on Swazimaan rahayksikkö, joka on ilmestynyt vuonna 1974. Se jakaantuu 100 senttiin. Lilangenin lisäksi Swasimaassa on käytössä Etelä-Afrikan randi.
Simo Lipsanen
Simo Veikko Olavi Lipsanen (s. 13. syyskuuta 1995 Lappeenranta) on suomalainen kolmiloikkaaja. Hän kilpailee myös pituushypyssä. Hän edustaa Lappeenrannan Urheilu-Miehiä ja häntä valmentaa Petri Ruotsalainen.
Lipsanen sijoittui Euroopan joukkuemestaruuskilpailujen superliigassa 2015 kolmanneksi tuulituloksella 16,62. Hän sijoittui samana vuonna seitsemänneksi alle 23-vuotiaiden EM-kisoissa Tallinnassa. Hän sijoittui seitsemänneksi Belgradin EM-hallikilpailuissa 2017 sisäratojen Suomen ennätystuloksella 16,84. Aiemman Suomen ennätyksen 16,76 m hän oli hypännyt Tampereella muutamaa viikkoa aiemmin. Yleisurheilun alle 23-vuotiaiden EM-kisoissa 2017 Lipsanen saavutti nuorten EM-hopeaa tuloksella 17,14, joka rikkoi Pertti Pousin yli 49 vuotta vanhan Suomen ennätyksen. Lontoon MM-kilpailuissa 2017 hän karsiutui tuloksella 16,54 loppukilpailusta. Berliinin EM-kisoissa 2018 Lipsanen hyppäsi 16,46 sijoittuen yhdeksänneksi.
Lipsanen on voittanut SM-kultaa Porin Kalevan kisoissa 2015 silloisella uudella ennätyksellään 16,17 m. ja Seinäjoen Kalevan kisoissa 2017 myötätuulituloksella 16,82 m. Oulun Kalevan kisoissa 2016 hän saavutti hopeaa tuloksella 16,06 m ja Kuopion Kalevan kisoissa 2014 pronssia tuloksella 15,55 m. Sisäratojen SM-kilpailuissa Lipsanen on saanut kultaa 2016 tuloksella 16,08, 2017 tuloksella 16,71 ja 2018 tuloksella 16,07 sekä hopeaa vuosina 2014 ja 2015, jolloin teki tuolloisen sisärataennätyksensä 15,64 m. Hän voitti sisäratojen Suomen-mestaruuden pituushypyssä 2017 ennätyksellään 776.
Hän on voittanut aikuisten sarjassa maaottelun kolmiloikkakilpailun ulkoradoilla 2015, 2016 ja 2017 sekä sisäradoilla 2016 ja 2017.
Lipsasen ennätys kolmiloikassa on ulkoradoilla 17,14 m (Suomen ennätys, 2017) ja sisäradoilla 16,84 (Suomen ennätys, 2017). Pituutta hän on hypännyt ulkona 759 cm (2016) ja sisällä 776 cm (2017).
Tekodontit
Tekodontit tai laatikkohammasliskot (Thecodontia) on vanhentunut varhaisten arkosaurien lahko, joka eli myöhäispermikaudelta myöhäistriaskaudelle. Kaikki tekodontit muistuttivat joltain osin nykyisiä krokotiileja, mutta niillä oli lyhempi kallo ja ne olivat kevytrakenteisempia. Thecodontia sisältää krokotiilieläinten, dinosaurusten (mukaan lukien lintujen) ja lentoliskojen yhteisen kantamuodon sekä useita sukupuuttoon kuolleita ryhmiä. Nykyään Thecodontia on todettu parafyleettiseksi ryhmäksi, eikä sitä enää käytetä nykyisessä fylogeneettisessä systematiikassa, joka nimeää vain monofyleettisiä kladeja.
Tekodontit kuolivat sukupuuttoon monien muiden matelijoiden kanssa triaskauden joukkotuhossa.
Tekodonteilla oli useita primitiivisiä arkosaurien ominaisuuksia, kuten antorbitaalinen aukko (engl. "antorbital fenestrae") ja erikoistuneet hampaat, joista toinen nimi "laatikkohammaslisko" tulee. Verrattuna aikaisempiin matelijoihin tekodonttien takaraajat olivat enemmän ruumiin alapuolella.
Perinteisesti Thecodontia-lahko (Owen, 1859) jaettiin neljään alalahkoon: Proterosuchia (sisälsi varhaisia arkosaureja, parafyleettinen sekin), Phytosauria (suuret, osittain vedessä eläneet krokotiilieläimiä muistuttaneet arkosaurit), Aetosauria (panssaroidut kasvinsyöjät) ja Pseudosuchia. Näistä ainoastaan Proterosuchia ja Phytosauria ovat monofyleettisiä ryhmiä, ja Pseudosuchiaan luetaan nykyisin krokotiilieläimet ja niiden lähimmät sukupuuttoon kuolleet sukulaiset.
Kirjassaan "Vertebrate Paleontology and Evolution" Robert Carroll jätti Thecodontiaan kolme muuta alalahkoa, mutta korvasi Pseudosuchian alalahkoilla Rauisuchia ja Ornithosuchia sekä perinteisellä "incertae sedis" -ryhmällä.
Nykyisin Thecodontia on todettu parafyleettiseksi ryhmäksi eli se ei sisällä kaikkia kantamuodon jälkeläisiä, minkä takia ryhmä on nykyisessä kladistiikassa hylätty.
Artsakhin dram
Artsakhin dram on Vuoristo-Karabahin alueen käyttämä rahayksikkö, jota ei ole kansainvälisesti tunnustettu. Rahayksikköön kuuluvat 1 ja 5 dramin ja 50 luman kolikot sekä 2 ja 10 dramin setelit.
Železnogorsk (Kurskin alue)
Železnogorsk () on kaivoskaupunki Venäjän Kurskin alueen pohjoisosissa, linnuntietä 90 kilometriä alueen pääkaupunki Kurskista luoteeseen. Kaupungin kaakkoispuolella on suuri avokaivos, josta louhitaan rautamalmia. Sitä jalostetaan paikallisella, Metalloinvest-yhtymään kuuluvalla metallitehtaalla (MGOG). Kaupungin asukasluku vuoden 2010 väestönlaskennan mukaan on 95 049.
Kurtšatov (Kurskin alue)
Kurtšatov () on kaupunki Venäjän Kurskin alueella, vajaa 40 kilometriä alueen pääkaupunki Kurskista länteen. Kaupunki sijaitsee Dneprin sivuhaara Desnan haarajoki Seimin eteläpuolelle, Kurskin ydinvoimalaa varten rakennetun tekojärven etelärannalla. Kaupungin asukasluku vuoden 2010 väestönlaskennan mukaan on 42 706. Kurskin ydinvoimalaitos sijaitsee noin 5 kilometriä kaupungin keskustan itäpuolella.
Uinnin pitkän radan Euroopan-mestaruuskilpailut 1966
Uinnin pitkän radan Euroopan-mestaruuskilpailut järjestettiin vuonna 1966 11. kertaa. Kilpailut pidettiin Alankomaiden Utrechtissa 20.–27. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt ja miesten vesipallo.
Isäntämaa
Panu Jantunen
Panu Aleksi Jantunen (s. 11. huhtikuuta 1989) on suomalainen keskimatkan juoksija. Hän edustaa Helsingin Kisa-Veikkoja. Aikaisemmin hän on edustanut Parikkalan Urheilijoita ja Imatran Urheilijoita.
Kuopion Kalevan kisoissa 2014 Jantunen saavutti hopeaa 800 metrillä silloisella ennätysajallaan 1.50,85. Oulun Kalevan kisoissa 2016 hän sai hopeaa 1 500 metrillä ajalla 3.45,91 ja Jyväskylän Kalevan kisoissa 2018 pronssia ajalla 3.56,36. Sisäratojen SM-kisoista hän on voittanut 800 metriltä pronssia vuosina 2011 ja 2014, 1 500 metriltä kultaa 2013, hopeaa 2014 sekä pronssia 2016 ja 2017 sekä 3 000 metrillä hopeaa 2017.
Jantunen on edustanut Suomea aikuisen maaottelukilpailuissa vuodesta 2013 sijoittuen parhaimmillaan toiseksi hallimaaottelun 1 500 metrillä Tampereella 2017.
Jantusen ennätykset ulkoradoilla 800 metrillä on 1.50,37 (2014) ja 1 500 metrillä 3.44,80 (2016).
Nicaraguan córdoba
Nicaraguan córdoba (NIO) on Nicaraguan rahayksikkö. Se jakaantuu 100 centavoon. Córdoba otettiin käyttöön vuonna 1912, jolloin se korvasi aiemmin käytössä olleen peson. Aluksi se oli samanarvoinen Yhdysvaltain dollarin kanssa, mutta arvo on pudonnut tasaisesti vuosien saatossa.
Valuutta on nimetty Nicaraguan perustajan, Francisco Hernández de Córdoban (n. 1475–1526) mukaan.
Córdobassa lukee muodossa "En Dios Confiamos" espanjaksi joka tarkoittaa In God We Trust.
Guatemalan quetzal
Guatemalan quetzal on ollut Guatemalan rahayksikkö vuodesta 1926 lähtien, jolloin se korvasi aiemman peson. Quetzal jakaantuu 100 centavoon eli senttiin.
Valuutta on nimetty mayaketsaalin mukaan, jonka pyrstöhöyheniä mayat käyttivät rahana.
Luettelo Nobelin palkinnon saaneista valtionpäämiehistä ja pääministereistä
Tämä on luettelo valtionpäämiehistä ja pääministereistä, jotka ovat saaneet Nobelin palkinnon. Luettelossa on presidenttejä ja pääministereitä. Luettelossa ei ole varapresidenttejä. Kaikki nobelistit eivät olleet juuri sillä hetkellä valtionpäämiehiä tai pääministereitä kun he vastaanottivat palkinnon. Winston Churchill on ainoa valtionpäämies tai pääministeri, joka on palkittu jollain muulla kuin rauhanpalkinnolla.
Vengeance Through Violence
Vengeance Through Violence on suomalaisen thrash metal -yhtye Airdashin EP-levy. Se julkaistiin vuonna 1989 levymerkillä Diablo.
Uinnin pitkän radan Euroopan-mestaruuskilpailut 1970
Uinnin pitkän radan Euroopan-mestaruuskilpailut järjestettiin vuonna 1970 12. kertaa. Kilpailut pidettiin Espanjan Barcelonassa 5.–13. syyskuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt ja miesten vesipallo.
Isäntämaa
The Sims Studio
The Sims Studio kuuluu Electronic Artsiin, ja se on osa EA Maxis:sia. Siellä tehdään parhaillaan The Sims 4 -peliin liittyviä päivityksiä ja lisäosia.